Margarita Wallström
Margarita Wallström, vulgo plene Margot Elisabeth Wallström (Skellefteå in oppido nata die 28 Septembris 1954), sodalis factionis socialis democraticae, est politica Suecica et internationalis. Legata est ad Parlamentum Suecicum ab anno 1979 ad 1985. Intra Sueciam ministra meruit pro rebus civilibus ab anno 1988 ad 1991, mox etiam ministra culturae annis 1994–1996, deinde ministra rerum socialium usque in annum 1998. Postea commissaria fuit commissionis Europaeae, praeside commissionis Romano Prodi de circumiectis naturalibus, annis 1999–2004, atque vicaria praeses commissionis, praeside Iosepho Emmanuele Barroso, usque in annum 2010. Eo anno legata specialis creata est, iuxta secretarium generalem Consociationis Nationum, de vi stuprosa bellis adhibita. Quo officio annos quattuor impleto ad Sueciam redita est. Ibi comitiis anno 2014 habitis, victore Stephano Löfven, Margarita Wallström ministra rerum externarum die 3 Octobris 2014 facta est.